***Apel pentru exprimarea interesului pentru selectarea intermediarilor financiari care să implementeze instrumente financiare în cadrul Platformei Multiregionale de Investiții pentru România***

În conformitate cu prevederile art.58 din Regulamentul (UE) 2021/1060 privind dispozițiile comune, Autoritatea de Management a Programului Regional Sud-Muntenia va utiliza cca. 258,7 milioane Euro din resursele Programului sub formă de instrumente financiare. Astfel, instrumentele financiare vor fi utilizate pentru finanțarea anumitor operațiuni, din cadrul următoarelor obiective specifice și priorități, după cum urmează:

* **Prioritatea 1 - *O regiune competitivă prin inovare*, *digitalizare și afaceri dinamice*,** Obiectivul specific RSO 1.3. - Intensificarea creșterii sustenabile și creșterea competitivității IMM-urilor și crearea de locuri de muncă în cadrul IMM-urilor, inclusiv prin investiții productive (FEDR) – **pentru finanțarea creării și dezvoltării infrastructurilor de afaceri** cu o sumă de cca. **46,9 milioane Euro ;**
* Prioritatea 2 - O regiune cu orașe prietenoase cu mediul, Obiectivul specific RSO 2.1. - Promovarea eficienței energetice și reducerea emisiilor de gaze cu efect de seră – pentru finanțarea eficientizării energetice a locuințelor unifamiliale cu o sumă de cca. 141 milioane Euro;
* **Prioritatea 6 - *O regiune atractivă***, Obiectivele specifice:
* RSO 5.1. – Promovarea dezvoltării integrate și incluzive în domeniul social, economic și al mediului, precum și a culturii, a patrimoniului natural, a turismului sustenabil și a securității în zonele urbane (FEDR);
* RSO 5.2. - Promovarea dezvoltării locale integrate și incluzive în domeniul social, economic și al mediului, precum și a culturii, a patrimoniului natural, a turismului sustenabil și a securității în alte zone decât cele urbane (FEDR)

– **pentru finanțarea creării și dezvoltării infrastructurilor de turism** cu o sumă de cca **70,6 milioane Euro.**

În acest sens, în conformitate cu prevederile articolului 59, alineatul (3), litera a) din cadrul mai sus menționatului regulament, implementarea instrumentelor financiare din cadrul Programului Regional Sud-Muntenia 2021 – 2027 a fost atribuită în mod direct către Banca Europeană de Investiții, care, în calitate de Manager de Fond, a înființat și gestionează Platforma Multiregională de Investiții pentru România.

Astfel, Banca Europeană de Investiții va selecta alte organizații (instituții de credit sau instituții financiare) în calitate de intermediari financiari, care să lanseze pe piață produsele financiare mai sus menționate.

În acest sens, în data de 16 iunie 2025 a fost lansat ***apelul*** ***pentru exprimarea interesului pentru selectarea intermediarilor financiari care să implementeze instrumente financiare în cadrul Platformei Multiregionale de Investiții pentru România.***

Informații suplimentare privind acest apel pot fi regăsite prin accesarea următorului link :

<https://www.eib.org/en/products/mandates-partnerships/shared-management-funds/eoi/all/ceoi-2506>